**Doložka zlučiteľnosti**

**právneho predpisu s právom Európskej únie**

**1. Predkladateľ právneho predpisu:** Ministerstvo životného prostredia Slovenskej republiky

**2. Názov návrhu právneho predpisu:** Návrh zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov

**3. Problematika návrhu právneho predpisu:**

**A) je upravená v práve Európskej únie:**

- primárnom:

- v Hlave XX Životné prostredie Zmluvy o fungovaní Európskej únie,

* sekundárnom (do Lisabonskej zmluvy):

1. Smernica Európskeho parlamentu a Rady 94/62/ES z 20. decembra 1994 o obaloch a odpadoch z obalov (Mimoriadne vydanie Ú. v. EÚ, kap. 13/zv. 13) v platnom znení.

2. Smernica Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc (Ú. v. EÚ L 312, 22.11.2008).

3. Nariadenie Európskeho parlamentu a Rady (ES) č. 1069/2009 z 21. októbra 2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu a ktorým sa zrušuje nariadenie (ES) č. 1774/2002 (nariadenie o vedľajších živočíšnych produktoch) (Ú. v. EÚ L 300, 14.11.2009) v platnom znení*.*

* sekundárnom (po Lisabonskej zmluve):

*a) legislatívne*:

1. Nariadenie Rady (EÚ) č. 333/2011 z  31. marca 2011, ktorým sa ustanovujú kritériá na určenie toho, kedy určité druhy kovového šrotu prestávajú byť odpadom podľa smernice Európskeho parlamentu a Rady 2008/98/ES (Ú. v. EÚ L 94, 8.4.2011),

2. Smernica Rady 2011/97/EÚ z  5. decembra 2011 , ktorou sa mení a dopĺňa smernica 1999/31/ES, pokiaľ ide o osobitné kritériá skladovania kovovej ortuti považovanej za odpad (Ú. v. EÚ L 328, 10.12.2011).

*b) nelegislatívne*:

**B) obsiahnutá v judikatúre Súdneho dvora Európskej únie.**

**- vec C-358/11: Návrh na začatie prejudiciálneho konania, ktorý podal Korkein hallinto-oikeus (Fínsko) 8. júla 2011 — Lapin elinkeino-, liikenne- ja ympäristökeskuksen liikenne ja infrastruktuuri-vastuualue**

**- vec C-188/07: Rozsudok Súdneho dvora (veľká komora) z  24. júna 2008 (návrh na začatie prejudiciálneho konania, ktorý podal Cour de cassation – Francúzsko) – Commune de Mesquer/Total France SA, Total International Ltd**

**- vec C-129/96 Inter –Environnement Wallonie ASBL**

**- trestná vec C-457/02 Antonio Niselli**

**- vec C-9/00 Palin Granit Oy**

**- vec C-419/97 ARCO Chemie Nederlande LtD**

**- vec C-263/05 Európska komisia proti Talianskej republike**

**4. Záväzky Slovenskej republiky vo vzťahu k Európskej únii:**

 a) lehota na prebratie smernice alebo lehota na implementáciu nariadenia alebo rozhodnutia z nich

- lehota na prebratie Smernice Európskeho parlamentu a Rady 2008/98/ES z 19.novembra 2008 o odpade a o zrušení určitých smerníc do 12.12.2010

- lehota na prebratie Smernica Rady 2011/97/EÚ z 5. decembra 2011, ktorou sa mení a dopĺňa smernica 1999/31/ES, pokiaľ ide o osobitné kritéria skladovania kovovej ortuti považovanej za odpad je do 15. marca 2013

- lehota na prebratie Smernica Európskeho parlamentu a Rady 94/62/ES z 20. decembra 1994 o obaloch a odpadoch z obalov je nadobudnutím účinnosti Zmluvy o pristúpení SR k Európskej únii.

 b) lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov

* Plán legislatívnych úloh vlády Slovenskej republiky na 2. polrok 2012 – október 2012

 c) informácia o konaní začatom proti Slovenskej republike o porušení Zmluvy o fungovaní Európskej únie podľa čl. 258 až 260 tejto zmluvy:

**-** Adčlánok 35 a 36 Zmluvy o fungovaní EÚ: odôvodnené stanovisko - Porušenie č. 2009/4548 Európskej komisie K(2011) 6702 zo dňa 29.09.2011 (§ 23 ods. 4 zákona o odpadoch),

**-** Ad Smernica Európskeho parlamentu a  Rady 2008/98/ES z 19. novembra 2008 o odpade a o zrušení určitých smerníc (Ú. v. EÚ L 312/3, 22.11.2008): - Slovenská republika čelí žalobe pre netranspozíciu smernice

**-** AdSmernica Európskeho parlamentu a Rady 94/62/ES z 20. decembra 1994 o obaloch a odpadoch z obalov – Slovenskej republike (Mimoriadne vydanie Ú. v. EÚ, kap. 13/zv. 13): odôvodnené stanovisko - Porušenie č. 2010/2150 Európskej komisie C(2012) 1682 zo dňa 22.03.2012 (nevyhovujúca transpozícia čl. 6 ods. 3 a 4, čl. 9 ods. 2 písm. a)

d) informácia o právnych predpisoch, v ktorých sú preberané smernice už prebraté, spolu s uvedením rozsahu tohto prebratia

- Smernica Európskeho parlamentu a Rady 2008/98/ES z 19.novembra 2008 o odpade a o zrušení určitých smerníc a Smernica Rady 2011/97/EÚ z 5. decembra 2011, ktorou sa mení a dopĺňa smernica 1999/31/ES, pokiaľ ide o osobitné kritéria skladovania kovovej ortuti považovanej za odpad - zatiaľ neprevzaté

- Smernica Európskeho parlamentu a Rady 94/62/ES z 20. decembra 1994 o obaloch a odpadoch z obalov – nevyhovujúco prevzatá do nasledovných právnych predpisov: zákon č. 119/2010 Z. z. o obaloch a o zmene zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov, vyhláška č. 91/2011 Z. z. o vykonaní niektorých ustanovení zákona o obaloch

**5.**  **Stupeň zlučiteľnosti návrhu právneho predpisu s právom Európskej únie:**

 Úplný

**6. Gestor a spolupracujúce rezorty:** Ministerstvo životného prostredia Slovenskej republiky